title: Komission Täytäntöönpanoasetus (EU) 2020/402, annettu 14. maaliskuuta 2020, vientiluvan edellyttämisestä tiettyjen tuotteiden viennissä

text:
                  15.3.2020

                  FI

                  Euroopan unionin virallinen lehti

                  LI 77/1

         KOMISSION TÄYTÄNTÖÖNPANOASETUS (EU) 2020/402,
         annettu 14. maaliskuuta 2020,
         vientiluvan edellyttämisestä tiettyjen tuotteiden viennissä
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon yhteisen vientimenettelyn käyttöönotosta 11 päivänä maaliskuuta 2015 annetun Euroopan parlamentin ja neuvoston asetuksen (EU) 2015/479 (1) ja erityisesti sen 5 artiklan,
         sekä katsoo seuraavaa:

                     (1)

                     Koronaviruksen SARS-Co V-2 aiheuttaman epidemiologisen kriisin puhjettua siihen liittyvä tauti, COVID-19, on levinnyt nopeasti kaikkialle maailmaan ja myös unionin alueelle. Euroopan tautienehkäisy- ja -valvontakeskuksen mukaan COVID-19-infektioista ihmisille aiheutuvan riskin katsotaan taudin tarttumistodennäköisyyden ja vaikutuksen perusteella olevan unionissa tällä hetkellä kohtalainen tai suuri. Virus leviää unionissa nopeasti, ja sillä voi olla valtava kansanterveydellinen vaikutus, joka johtaa suuririskisissä ryhmissä kohtalokkaisiin seurauksiin ja aiheuttaa merkittäviä taloudellisia ja yhteiskunnallisia häiriöitä.

                     (2)

                     Tässä yhteydessä liitteessä I esitettyjen henkilönsuojainten tarve on jo kasvanut merkittävästi. Tämäntyyppiset suojaimet ovat luonteensa ja vallitsevien olosuhteiden vuoksi elintärkeä tuote, koska on välttämätöntä estää taudin leviäminen edelleen ja suojella tartunnan saaneita potilaita hoitavaa terveydenhuoltohenkilöstöä.

                     (3)

                     Terveysministerien neuvoston 13 päivänä helmikuuta 2020 antamien päätelmien mukaisesti on käynnistetty lääketieteellisten vastatoimien yhteishankintasopimuksen puitteissa henkilönsuojaimia koskeva hankintamenettely. Alustavan aikataulun mukaan ja markkinatilanteesta riippuen se saatetaan saada päätöksen huhtikuun alussa.

                     (4)

                     Lääkinnällisten suojainten kysyntä on kasvanut viime päivinä. Kysynnän huomattavan kasvun odotetaan jatkuvan lähitulevaisuudessa, ja useissa jäsenvaltioissa on odotettavissa pulaa suojaimista. Kaikkialla EU:n sisämarkkinoilla on vaikeuksia vastata näiden henkilönsuojainten, erityisesti hengityssuojainten, kysyntään. Tällä hetkellä on käynnissä toimia valmistuskapasiteetin lisäämiseksi. Tämä voi tilanteen kehittyessä vaikuttaa siten, että toimenpidettä on tarpeen tarkastella uudelleen.

                     (5)

                     Henkilönsuojainten, kuten hengityssuojainten, valmistus on unionissa tällä hetkellä keskittynyt muutamiin jäsenvaltioihin, nimittäin Tšekkiin, Ranskaan, Saksaan ja Puolaan. Vaikka tuotannon lisäämiseen on kannustettu, tämänhetkinen unionin tuotanto ja olemassa olevat varastot eivät riitä tyydyttämään kysyntää unionissa. Näin on erityisesti siksi, että kysyntä kasvaa epidemiatilanteen vuoksi ja henkilönsuojaimia voidaan viedä rajoituksetta muualle maailmaan.

                     (6)

                     Jotkin kolmannet maat ovat jo virallisesti päättäneet rajoittaa suojainten vientiä. Toiset taas näyttävät ryhtyneen samanlaisiin toimiin epävirallisemmalta pohjalta. Jotkin näistä maista ovat myös perinteisiä toimittajia unionin markkinoille, ja tämä aiheuttaa unionin markkinoille lisäpaineita.

                     (7)

                     Kriittisen tilanteen korjaamiseksi ja estämiseksi on unionin edun mukaista, että komissio toteuttaa välittömästi kestoltaan rajoitettuja toimia sen varmistamiseksi, että henkilönsuojainten vienti edellyttää lupaa. Tarkoituksena on varmistaa tarjonnan riittävyys unionissa, jotta voidaan vastata elintärkeään kysyntään.

                     (8)

                     Tietty määrä yksittäisten tuotteiden vientiä voidaan sallia erityisolosuhteissa, kuten kolmansille maille annettavan avun varmistamiseksi, ja jäsenvaltioiden tarpeista riippuen. Näitä lupia koskevat hallinnolliset muodollisuudet olisi jätettävä jäsenvaltioiden harkintavaltaan näiden väliaikaisten toimenpiteiden voimassaoloaikana.

                     (9)

                     Suojainten tarve on unionissa kriittinen sairaaloiden, potilaiden, kenttätyöntekijöiden ja pelastuspalveluviranomaisten osalta. Tällaisia kriittisiä tarpeita seurataan jatkuvasti unionin pelastuspalvelumekanismin kautta.

                     (10)

                     Tällä hetkellä tätä toimenpidettä sovelletaan liitteessä I esitettyihin henkilönsuojaimiin, mutta liitteen soveltamisalaa ja tämän asetuksen soveltamisalaan kuuluvia tuotteita voi olla tarvetta tarkistaa.

                     (11)

                     Koska tilanne on kiireellinen COVID-19-infektion nopean leviämisen vuoksi, tässä asetuksessa säädetyt toimenpiteet olisi toteutettava asetuksen (EU) 2015/479 3 artiklan 3 kohdan mukaisesti.

                     (12)

                     Jotta voitaisiin estää varastojen spekulatiivinen tyhjentäminen, tämän täytäntöönpanoasetuksen olisi tultava voimaan päivänä, jona se julkaistaan. Asetuksen (EU) 2015/479 5 artiklan 5 kohtaa noudattaen näiden toimenpiteiden keston olisi oltava kuusi viikkoa,

               ON HYVÄKSYNYT TÄMÄN ASETUKSEN:

            1 artikla
            Vientilupa

               1.   Liitteessä I lueteltujen, unionista tai muualta peräisin olevien henkilönsuojainten vienti unionin ulkopuolelle edellyttää liitteessä II olevan lomakkeen mukaisesti laadittua vientilupaa. Luvan myöntävät toimivaltaiset viranomaiset siinä jäsenvaltiossa, johon viejä on sijoittautunut, ja lupa annetaan kirjallisena tai sähköisesti.

               2.   Ilman tällaista vientilupaa vienti on kielletty.

            2 artikla
            Menettelyihin liittyvät näkökohdat

               1.   Jos suojaimet sijaitsevat jossakin muussa jäsenvaltiossa tai joissakin muissa jäsenvaltioissa kuin siinä, jossa vientilupahakemus on tehty, tästä on ilmoitettava hakemuksessa. Sen jäsenvaltion toimivaltaisten viranomaisten, jossa vientilupaa koskeva hakemus on tehty, on välittömästi kuultava kyseisten jäsenvaltioiden toimivaltaisia viranomaisia ja annettava näille tarvittavat tiedot. Jäsenvaltioiden, joita kuullaan, on 10 työpäivän kuluessa esitettävä mahdolliset luvan myöntämistä vastustavat huomautuksensa, jotka sitovat sitä jäsenvaltiota, jossa hakemus on tehty.

               2.   Jäsenvaltioiden on käsiteltävä vientilupia koskevat hakemukset kansallisessa lainsäädännössä tai kansallisen käytännön mukaan määritellyssä ajassa, joka saa olla enintään 5 työpäivää päivästä, jona kaikki vaadittavat tiedot on annettu toimivaltaisille viranomaisille. Poikkeuksellisissa olosuhteissa ja asianmukaisesti perustelluista syistä tätä määräaikaa voidaan pidentää 5 työpäivällä.

               3.   Tehdessään tämän asetuksen nojalla päätöksen vientiluvan myöntämisestä jäsenvaltioiden on otettava huomioon kaikki asian kannalta merkitykselliset näkökohdat, tilanteesta riippuen muun muassa sen, palveleeko vienti seuraavia tarkoituksia:

                           —

                           valtioiden rajat ylittävistä vakavista terveysuhkista 22 päivänä lokakuuta 2013 annetun Euroopan parlamentin ja neuvoston päätöksen N:o 1082/2013/EU 5 artiklan mukaisen yhteishankintamenettelyn toimitusvelvoitteiden täyttäminen (2);

                           —

                           poliittisen kriisitoiminnan integroitujen järjestelyjen (IPCR), Euroopan komission tai muiden unionin toimielinten koordinoimien yhtenäisten tukitoimien tukeminen;

                           —

                           unionin pelastuspalvelumekanismille (UPCM) kolmansilta mailta tai kansainvälisiltä järjestöiltä tulleisiin ja sen käsittelemiin avunpyyntöihin vastaaminen;

                           —

                           Geneven yleissopimuksen nojalla suojelua saavien tukiyritysten lakisääteisen toiminnan tukeminen ulkomailla, edellyttäen, että toiminta ei heikennä kykyä työskennellä kansallisena tukiyrityksenä;

                           —

                           Maailman terveysjärjestön (WHO) Global Outbreak Alert & Response Network -verkoston (GOARN) toiminnan tukeminen;

                           —

                           tavaran toimittaminen EU:n jäsenvaltioiden ulkomaisille operaatioille, mukaan lukien sotilasoperaatiot, kansainväliset poliisioperaatiot ja/tai kansainväliset siviilirauhanturvaoperaatiot;

                           —

                           tavaran toimittaminen EU:n ja jäsenvaltioiden edustustoille ulkomailla.

               4.   Jäsenvaltiot voivat päättää käyttää sähköisiä asiakirjoja vientilupaa koskevien hakemusten käsittelyssä.

            3 artikla
            Loppusäännökset
            Tämä asetus tulee voimaan päivänä, jona se julkaistaan Euroopan unionin virallisessa lehdessä, ja sitä sovelletaan kuuden viikon ajan. Sen soveltaminen päättyy ilman eri toimenpiteitä kuuden viikon määräajan päättyessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä, 14. maaliskuuta 2020.

                  Komission puolesta

                  Puheenjohtaja

               Ursula VON DER LEYEN

            (1)  EUVL L 83, 27.3.2015, s. 34.

            (2)  EUVL L 293, 5.11.2013, s. 1.

            LIITE I
            Henkilönsuojaimet
            Tässä liitteessä luetellut suojaimet ovat asetuksen (EU) 2016/425 (1) säännösten mukaiset.

                        Luokka

                        Kuvaus

                        CN-koodi

                        Suojalasit ja visiirit

                                    —

                                    suojaavat mahdollisesti tartuntavaaralliselta ainekselta

                                    —

                                    suojaavat silmät ja niiden ympäristön

                                    —

                                    yhteensopivia erilaisten suodatinnaamarien (FFP) ja kasvonaamarien kanssa

                                    —

                                    läpinäkyvät linssit

                                    —

                                    uudelleenkäytettävät (voidaan puhdistaa ja desinfioida) tai kertakäyttöiset tuotteet

                        ex 9004 90 10
                        ex 9004 90 90

                        Kasvojensuojaimet

                                    —

                                    suojaavat kasvot ja niiden limakalvot (esim. silmät, nenän ja suun) mahdollisesti tartuntavaaralliselta ainekselta

                                    —

                                    sisältävät läpinäkyvästä materiaalista valmistetun visiirin

                                    —

                                    sisältävät yleensä kiinnittimet kasvoille kiinnittämistä varten (esim. nauhat, sangat)

                                    —

                                    voivat sisältää jäljempänä kuvatun kaltaisen hengityssuojaimen

                                    —

                                    uudelleenkäytettävät (voidaan puhdistaa ja desinfioida) tai kertakäyttöiset tuotteet

                        ex 3926 90 97
                        ex 9020 00 00

                        Hengityssuojaimet

                                    —

                                    naamarit käyttäjän suojelemiseksi mahdollisesti tartuntavaaralliselta ainekselta ja ympäristön suojelemiseksi käyttäjän mahdollisesti levittämältä tartuntavaaralliselta ainekselta

                                    —

                                    voivat sisältää edellä kuvatun kaltaisen kasvojensuojaimen

                                    —

                                    myös vaihdettavalla suodattimella varustetut

                        ex 6307 90 98
                        ex 9020 00 00

                        Suojavaatteet

                        vaatteet (esim. takki tai puku) käyttäjän suojelemiseksi mahdollisesti tartuntavaaralliselta ainekselta ja ympäristön suojelemiseksi käyttäjän mahdollisesti levittämältä tartuntavaaralliselta ainekselta

                        ex 3926 20 00
                        ex 4015 90 00
                        ex 6113 00
                        ex 6114
                        ex 6210 10 10
                        6210 10 92
                        ex 6210 10 98
                        ex 6210 20 00
                        ex 6210 30 00
                        ex 6210 40 00
                        ex 6210 50 00
                        ex 6211 32 10
                        ex 6211 32 90
                        ex 6211 33 10
                        ex 6211 33 90
                        ex 6211 39 00
                        ex 6211 42 10
                        ex 6211 42 90
                        ex 6211 43 10
                        ex 6211 43 90
                        ex 6211 49 00
                        ex 9020 00 00

                        Käsineet

                        käsineet käyttäjän suojelemiseksi mahdollisesti tartuntavaaralliselta ainekselta ja ympäristön suojelemiseksi käyttäjän mahdollisesti levittämältä tartuntavaaralliselta ainekselta

                        ex 3926 20 00
                        4015 11 00
                        ex 4015 19 00
                        ex 6116 10 20
                        ex 6116 10 80
                        ex 6216 00 00

               (1)  Euroopan parlamentin ja neuvoston asetus (EU) 2016/425, annettu 9 päivänä maaliskuuta 2016, henkilönsuojaimista ja neuvoston direktiivin 89/686/ETY kumoamisesta (EUVL L 81, 31.3.2016, s. 51).

            LIITE II
            Asetuksen 1 artiklassa tarkoitettujen vientilupalomakkeiden malli
            Jäsenvaltioiden on vientilupia myöntäessään varmistettava, että luvan luonne käy näkyvästi ilmi annetusta lomakkeesta. Tämä vientilupa on voimassa kaikissa Euroopan unionin jäsenvaltioissa luvan päättymispäivään asti.

                        EUROOPAN UNIONI

                        Henkilönsuojainten vienti (asetus (EU) 2020/402)

                                    1.

                                    Viejä
                                    (soveltuvissa tapauksissa EORI-numero)

                                    2.

                                    Luvan numero

                                    3.

                                    Voimassaolon päättymispäivä

                                    4.

                                    Myöntävä viranomainen

                                    5.

                                    Määrämaa

                                    6.

                                    Lopullinen vastaanottaja

                                    7.

                                    Tavaran koodi

                                    8.

                                    Määrä

                                    9.

                                    Yksikkö

                                    10.

                                    Tavaran kuvaus

                                    11.

                                    Sijainti

                                    7.

                                    Tavaran koodi

                                    8.

                                    Määrä

                                    9.

                                    Yksikkö

                                    10.

                                    Tavaran kuvaus

                                    11.

                                    Sijainti

                                    7.

                                    Tavaran koodi

                                    8.

                                    Määrä

                                    9.

                                    Yksikkö

                                    10.

                                    Tavaran kuvaus

                                    11.

                                    Sijainti

                                    7.

                                    Tavaran koodi

                                    8.

                                    Määrä

                                    9.

                                    Yksikkö

                                    10.

                                    Tavaran kuvaus

                                    11.

                                    Sijainti

                                    12.

                                    Allekirjoitus, paikka ja päiväys, leima

               Vientilupalomakkeen selittävät huomautukset

            Kaikki kohdat on täytettävä, ellei toisin mainita.
            Kohdat 7–11 toistetaan 4 kertaa, jotta lupaa voidaan hakea 4 eri tuotteelle.

                        Kohta 1

                        Viejä

                        Luvan saaneen viejän täydellinen nimi ja osoite ja tarvittaessa EORI-numero.

                        Kohta 2

                        Luvan numero

                        Vientiluvan myöntävä viranomainen täyttää lupanumeron, ja sen muoto on seuraava: XXyyyy999999, jossa XX on myöntävän jäsenvaltion 2-kirjaiminen maantieteellinen koodi (1), yyyy on luvan myöntämisvuosi 4-numeroisena ja 999999 on myöntävän viranomaisen antama ainutkertainen 6-numeroinen numero.

                        Kohta 3

                        Voimassaolon päättymispäivä

                        Luvan myöntävä viranomainen voi määritellä luvan voimassaolon päättymispäivän. Viimeinen voimassaolopäivä ei saa olla myöhäisempi kuin 6 viikkoa tämän asetuksen voimaantulosta.
                        Jos luvan myöntävä viranomainen ei ole määrittänyt voimassaolon päättymispäivää, luvan voimassaolo päättyy viimeistään 6 viikon kuluttua tämän asetuksen voimaantulosta.

                        Kohta 4

                        Myöntävä viranomainen

                        Vientiluvan myöntäneen jäsenvaltion viranomaisen täydellinen nimi ja osoite.

                        Kohta 5

                        Määrämaa

                        Luvan kohteena olevien tavaroiden määrämaan 2-kirjaiminen maantieteellinen koodi.

                        Kohta 6

                        Lopullinen vastaanottaja

                        Tavaroiden lopullisen vastaanottajan täydellinen nimi ja osoite, jos se on tiedossa myöntämishetkellä, ja tarvittaessa EORI-numero. Jos lopullinen vastaanottaja ei ole tiedossa myöntämishetkellä, kenttä jätetään tyhjäksi.

                        Kohta 7

                        Tavaran koodi

                        Harmonoidun järjestelmän tai yhdistetyn nimikkeistön (2) numerokoodi, johon vietävät tavarat luokitellaan lupaa myönnettäessä.

                        Kohta 8

                        Määrä

                        Tavaroiden paljous kohdassa 9 ilmoitettuna yksikkönä mitattuna.

                        Kohta 9

                        Yksikkö

                        Mittayksikkö, jossa 8 kohdassa ilmoitettu määrä ilmaistaan. Käytettävät yksiköt ovat ”P/ST” tavaroille, jotka lasketaan kappalemääränä (esim. hengityssuojaimet), ja ”PA” tavaroille, jotka lasketaan pareittain (esim. käsineet).

                        Kohta 10

                        Tavaran kuvaus

                        Selkokielinen ja riittävän tarkka kuvaus, jonka avulla tavarat voidaan tunnistaa.

                        Kohta 11

                        Sijainti

                        Sen jäsenvaltion maantieteellinen koodi, jossa tavarat sijaitsevat. Jos tavarat sijaitsevat luvan myöntävän viranomaisen jäsenvaltiossa, tämä kohta on jätettävä tyhjäksi.

                        Kohta 12

                        Allekirjoitus, leima, paikka ja päiväys

                        Myöntävän viranomaisen allekirjoitus ja leima. Luvan myöntämispaikka ja -päivä.

               (1)  Komission asetus (EU) N:o 1106/2012, annettu 27 päivänä marraskuuta 2012, kolmansien maiden kanssa käytävää ulkomaankauppaa koskevista yhteisön tilastoista annetun Euroopan parlamentin ja neuvoston asetuksen (EY) N:o 471/2009 täytäntöönpanosta maa- ja alueluokituksen ajan tasalle saattamisen osalta (EUVL L 328, 28.11.2012, s. 7).

               (2)  Neuvoston asetus (ETY) N:o 2658/87, annettu 23 päivänä heinäkuuta 1987, tariffi- ja tilastonimikkeistöstä ja yhteisestä tullitariffista (EYVL L 256, 7.9.1987, s. 1).


title: Komission täytäntöönpanoasetus (EU) 2020/404, annettu 12 päivänä maaliskuuta 2020, tiettyjen tavaroiden luokittelusta yhdistettyyn nimikkeistöön annetun asetuksen (EY) N:o 594/2009 muuttamisesta

text:
                  17.3.2020

                  FI

                  Euroopan unionin virallinen lehti

                  L 80/1

         KOMISSION TÄYTÄNTÖÖNPANOASETUS (EU) 2020/404,
         annettu 12 päivänä maaliskuuta 2020,
         tiettyjen tavaroiden luokittelusta yhdistettyyn nimikkeistöön annetun asetuksen (EY) N:o 594/2009 muuttamisesta
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon unionin tullikoodeksista 9 päivänä lokakuuta 2013 annetun Euroopan parlamentin ja neuvoston asetuksen (EU) N:o 952/2013 (1) ja erityisesti sen 57 artiklan 4 kohdan ja 58 artiklan 2 kohdan,
         sekä katsoo seuraavaa:

                     (1)

                     Tuote, joka mainitun asetuksen liitteessä olevan taulukon kohtaa 1 vastaavalla rivillä olevan kuvauksen mukaan koostuu vinylideenifluoridista ja heksafluoripropeenin kopolymeeristä alkumuodossa, on komission asetuksen (EY) N:o 594/2009 (2) nojalla luokiteltu CN-koodiin 3904 69 90.

                     (2)

                     Komission asetuksella (EU) N:o 861/2010 (3) CN-koodi 3904 69 90”muut” korvattiin CN-koodilla 3904 69 20”fluoroelastomeeri FKM” ja CN-koodilla 3904 69 80”muut”, jotta fluoroelastomeeri FKM:lle saataisiin oma CN-koodi.

                     (3)

                     Komission täytäntöönpanoasetuksella (EU) N:o 441/2013 (4) CN-koodi 3904 69 90 korvattiin CN-koodilla 3904 69 80 asetuksen (EY) N:o 594/2009 liitteessä. Sen vuoksi asetuksen (EY) N:o 594/2009 liitteessä olevan taulukon kohtaa 1 vastaavalla rivillä kuvattu tuote luokiteltiin edelleen nimikkeeseen ”muut”, mikä on vastoin yleissääntöä, jonka mukaan tavaran kuvaukseltaan yksityiskohtaisinta nimikettä on sovellettava ennen yleisempiä nimikkeitä.

                     (4)

                     Asetuksen (EY) N:o 594/2009 liitteessä olevan taulukon kohtaa 1 vastaavalla rivillä kuvatun tuotteen kaltaiset tuotteet on luokiteltava CN-koodiin 3904 69 20”fluoroelastomeerit FKM” eikä kaatoalanimikkeeseen ”muut”.

                     (5)

                     Näin ollen asetuksen (EY) N:o 594/2009 liitteessä olevasta taulukosta olisi poistettava kohtaa 1 koskeva rivi.

                     (6)

                     On aiheellista säätää, että sitovien tariffitietojen haltija voi asetuksen (EU) N:o 952/2013 34 artiklan 9 kohdan mukaisesti vielä tietyn ajan käyttää sellaisia sitovia tariffitietoja, jotka on annettu tässä asetuksessa tarkoitetusta tavarasta asetuksen (EU) N:o 594/2009 perusteella. Mainitun ajan olisi oltava kolme kuukautta.

                     (7)

                     Tässä asetuksessa säädetyt toimenpiteet ovat tullikoodeksikomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Muutetaan asetus (EY) N:o 594/2009 seuraavasti:

                        (1)

                        Lisätään 2 artiklaan kohta seuraavasti:
                        ”Tämän asetuksen, sellaisena kuin se on muutettuna täytäntöönpanoasetuksella (EU) N:o 441/2013, mukaisesti annettuja sitovia tariffitietoja, jotka koskevat tämän asetuksen, sellaisena kuin se oli 8 päivänä heinäkuuta 2009 annetussa toisinnossa, liitteessä olevan taulukon kohdan 1 sarakkeessa 1 kuvattuja tavaroita, voidaan käyttää asetuksen (EU) N:o 952/2013 34 artiklan 9 kohdan mukaisesti vielä kolmen kuukauden ajan 6 päivästä huhtikuuta 2020 alkaen.”

                        (2)

                        Poistetaan liitteessä olevasta taulukosta kohtaa 1 koskeva rivi.

            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 12 päivänä maaliskuuta 2020.

                  Komission puolesta

                  Puheenjohtajan nimissä

               Stephen QUEST

                  Pääjohtaja

                  Verotuksen ja tulliliiton pääosasto

            (1)  EUVL L 269, 10.10.2013, s. 1.

            (2)  Komission asetus (EY) N:o 594/2009, annettu 8 päivänä heinäkuuta 2009, tiettyjen tavaroiden luokittelusta yhdistettyyn nimikkeistöön (EUVL L 178, 9.7.2009, s. 14).

            (3)  Komission asetus (EU) N:o 861/2010, annettu 5 päivänä lokakuuta 2010, tariffi- ja tilastonimikkeistöstä ja yhteisestä tullitariffista annetun neuvoston asetuksen (ETY) N:o 2658/87 liitteen I muuttamisesta (EUVL L 284, 29.10.2010, s. 1).

            (4)  Komission täytäntöönpanoasetus (EU) N:o 441/2013, annettu 7 päivänä toukokuuta 2013, tavaroiden luokittelusta yhdistettyyn nimikkeistöön annettujen tiettyjen asetusten muuttamisesta tai kumoamisesta (EUVL L 130, 15.5.2013, s. 1).


title: Komission Täytäntöönpanoasetus (EU) 2020/405, annettu 16 päivänä maaliskuuta 2020, integroiduista maatilatilastoista annetun Euroopan parlamentin ja neuvoston asetuksen (EU) 2018/1091 nojalla toimitettavia laaturaportteja koskevien käytännön järjestelyjen ja kyseisten raporttien sisällön määrittämisestä (ETA:n kannalta merkityksellinen teksti)

text:
                  17.3.2020

                  FI

                  Euroopan unionin virallinen lehti

                  L 80/3

         KOMISSION TÄYTÄNTÖÖNPANOASETUS (EU) 2020/405,
         annettu 16 päivänä maaliskuuta 2020,
         integroiduista maatilatilastoista annetun Euroopan parlamentin ja neuvoston asetuksen (EU) 2018/1091 nojalla toimitettavia laaturaportteja koskevien käytännön järjestelyjen ja kyseisten raporttien sisällön määrittämisestä
         (ETA:n kannalta merkityksellinen teksti)
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon integroiduista maatilatilastoista sekä asetusten (EY) N:o 1166/2008 ja (EU) N:o 1337/2011 kumoamisesta 18 päivänä heinäkuuta 2018 annetun Euroopan parlamentin ja neuvoston asetuksen (EU) 2018/1091 (1) ja erityisesti sen 11 artiklan 4 kohdan,
         sekä katsoo seuraavaa:

                     (1)

                     Asetuksen (EU) 2018/1091 11 artiklan 4 kohdassa edellytetään, että jäsenvaltiot toimittavat komissiolle kultakin viitevuodelta laaturaportin, jossa on kuvattu tilastoprosessi, ja säädetään siitä, että komissio voi antaa täytäntöönpanosäädöksiä, joissa esitetään laaturaportteja koskevat käytännön järjestelyt ja kyseisten raporttien sisältö.

                     (2)

                     On tarpeen varmistaa yhteinen laaturaportointi laatua koskevien tietojen ja metatietojen vaihtoa varten.

                     (3)

                     Tässä asetuksessa säädetyt toimenpiteet ovat Euroopan tilastojärjestelmää käsittelevän komitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Tällä asetuksella vahvistetaan jäsenvaltioiden komissiolle (Eurostatille) asetuksen (EU) 2018/1091 mukaisesti toimittamia laaturaportteja koskevat käytännön järjestelyt ja kyseisten raporttien sisältö.

            2 artikla
            Edellä 1 artiklassa tarkoitettujen laaturaporttien on sisällettävä tämän asetuksen liitteessä esitetyt laatukriteerejä ja tilastokäsitteitä koskevat tiedot. Laaturaporteissa on myös mainittava kaikki tapaukset, joissa kyseisiä laatukriteerejä ei ole noudatettu.

            3 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 16 päivänä maaliskuuta 2020.

                  Komission puolesta

                  Puheenjohtaja

               Ursula VON DER LEYEN

            (1)  EUVL L 200, 7.8.2018, s. 1.

            LIITE
            Laaturaportit – laatukriteerit ja tilastokäsitteet
            a)
                  Laaturaporttien on sisällettävä tiedot kaikkien asetuksen (EY) N:o 223/2009 12 artiklan 1 kohdassa mainittujen laatukriteerien osalta seuraavasti:

            1.   RELEVANSSI

                        a)

                        kuvaus käyttäjistä ja eri käyttäjien tarpeista sekä näiden tarpeiden perustelut;

                        b)

                        menettelyt, joita käytetään käyttäjätyytyväisyyden mittaamiseen ja tilastotietojen tuottamiseen;

                        c)

                        selostus siitä, missä laajuudessa tarvittavat tilastot ovat saatavilla.

                  2.   TARKKUUS

                        a)

                        tarkkuusarviointi, jossa on yhteenveto tietokokonaisuuden eri osista;

                        b)

                        kuvaus otantavirheistä;

                        c)

                        kuvaus muista virheistä.

                  3.   AJANTASAISUUS JA OIKEA-AIKAISUUS

                        a)

                        kuvatun tapahtuman tai ilmiön ja tiedon saatavuuden välinen viive (ajantasaisuus);

                        b)

                        tietojen toimituksen tavoitepäivämäärän ja tietojen tosiasiallisen toimituspäivämäärän välinen viive (oikea-aikaisuus).

                  4.   SAATAVUUS JA SELKEYS

                        a)

                        ehdot ja keinot, joiden mukaisesti käyttäjät voivat saada ja käyttää tietoja, esimerkiksi uutistiedotteiden, julkaisujen, verkkotietokantojen tai mikroaineistoihin pääsyn kautta;

                        b)

                        ehdot ja keinot, joiden mukaisesti käyttäjät voivat tulkita tietoja, esimerkiksi menetelmiä ja laadunhallintaa käsittelevä aineisto.

                  5.   VERTAILUKELPOISUUS

                        a)

                        se, missä määrin eri maantieteellisiä alueita koskevat tilastot ovat vertailukelpoisia;

                        b)

                        se, missä määrin eri ajanjaksoja koskevat tilastot ovat vertailukelpoisia.

                  6.   YHTENÄISYYS

                        a)

                        se, missä määrin tilastot ovat yhteensovitettavissa muista tietolähteistä saatujen tietojen kanssa (yhtenäisyys tilastointialueiden välillä);

                        b)

                        se, missä määrin tilastot ovat yhtenäiset tietyn tietokokonaisuuden sisällä (sisäinen yhtenäisyys).

                  b)
                  Jäsenvaltioiden on myös raportoitava seuraavista:

            1.   LAADUNHALLINTA

                        a)

                        tilastotuotteiden ja tilastointiprosessien laadunhallinnassa käytössä olevat järjestelmät ja puitteet;

                        b)

                        niiden tekemä arviointi tietojen laadusta.

                  2.   TIETOJEN TARKISTAMINEN

                        a)

                        tarkistamispolitiikasta ja tapauksen mukaan siitä, miksi validoituja tietoja on tarkistettu, esimerkiksi uusien tietolähteiden, uusien menetelmien tai muiden asiaan liittyvien tietojen vuoksi;

                        b)

                        mahdollisten tarkistusten päivämääristä, koosta ja laajuudesta.

                  c)
                  Asetuksen (EU) 2018/1091 11 artiklan 4 kohdan mukaan laaturaporttien on sisällettävä tiedot tilastoprosessista, erityisesti käytetystä menetelmästä ja otantakehyksestä, seuraavasti:

            1.   TILASTOLLINEN ESITYSTAPA
            Seuraavat näkökohdat levitetyistä tiedoista, jotka voidaan esittää taulukoina, kaavioina tai karttoina:

                        a)

                        tiedon kuvaus;

                        b)

                        luokittelujärjestelmä;

                        c)

                        alakohtainen kattavuus;

                        d)

                        tilastokäsitteet ja -määritelmät;

                        e)

                        tilastoyksikkö;

                        f)

                        tilastoinnin perusjoukko;

                        g)

                        viitealue (maantieteellinen kattavuus);

                        h)

                        ajallinen kattavuus (ajanjakso, jolta tiedot ovat saatavissa);

                        i)

                        viiteajanjakso (raportin kattama ajanjakso);

                        j)

                        mittayksikkö.

                  2.   TILASTOLLINEN KÄSITTELY
            Seuraavat näkökohdat kaikista tiedoille tehdyistä toimenpiteistä uusien tietojen johtamiseksi:

                        a)

                        otantakehikko;

                        b)

                        otanta-asetelma (tarvittaessa);

                        c)

                        lähdetiedot;

                        d)

                        tiedonkeruun tiheys;

                        e)

                        tietojen keräämistapa ja tarvittaessa myös kyselylomakkeet (englanniksi);

                        f)

                        tietojen validointi;

                        g)

                        tiedon kokoaminen;

                        h)

                        oikaisut.

                  3.   JULKISTAMISPOLITIIKKA
            Tietojen levittämistä kansallisella tasolla koskevat säännöt.
            4.   LEVITYSTIHEYS
            Tiedot siitä, kuinka usein tietoja levitetään kansallisella tasolla.
            d)   Asetuksen (EY) N:o 223/2009 2 artiklan 1 kohdan a, e ja f alakohdassa vahvistettujen tilastoperiaatteiden mukaisesti jäsenvaltioiden on raportoitava seuraavista:
            1.   INSTITUTIONAALINEN VALTUUTUS

                        a)

                        säädökset tai muut sopimukset, joilla annetaan vastuu ja toimivalta tilastojen keräämistä, käsittelyä ja levitystä varten;

                        b)

                        menettelyt tietojen jakamiseksi ja koordinoinnin järjestämiseksi tietoa tuottavien elinten välillä.

                  2.   LUOTTAMUKSELLISUUS

                        a)

                        lainsäädännölliset toimenpiteet tai muut viralliset menettelyt, joilla estetään sellaisen tiedon luvaton paljastaminen, jonka avulla voitaisiin joko suoraan tai välillisesti tunnistaa henkilö tai taloudellinen yksikkö;

                        b)

                        mikroaineistojen ja aggregoitujen tietojen käsittelyä koskevat säännöt, joilla on määrä varmistaa tilastosalaisuus ja estää tietojen luvaton paljastaminen.

                  3.   KUSTANNUKSET JA RASITE

                        a)

                        tilastotuotteen keräämiseen ja tuottamiseen liittyvät kustannukset ja rasitteet;

                        b)

                        vastausrasite;

                        c)

                        tilalla tehtyjen haastattelujen keskimääräinen kesto (mikäli mahdollista ja tarpeellista tiedonkeruumenetelmästä riippuen).


title: Komission täytäntöönpanoasetus (EU) 2020/410, annettu 12 päivänä maaliskuuta 2020, erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän muun kuin vähäisen muutoksen hyväksymisestä (”Queso de Valdeón” (SMM))

text:
                  18.3.2020

                  FI

                  Euroopan unionin virallinen lehti

                  L 81/1

         KOMISSION TÄYTÄNTÖÖNPANOASETUS (EU) 2020/410,
         annettu 12 päivänä maaliskuuta 2020,
         erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän muun kuin vähäisen muutoksen hyväksymisestä (”Queso de Valdeón” (SMM))
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon maataloustuotteiden ja elintarvikkeiden laatujärjestelmistä 21 päivänä marraskuuta 2012 annetun Euroopan parlamentin ja neuvoston asetuksen (EU) N:o 1151/2012 (1) ja erityisesti sen 52 artiklan 2 kohdan,
         sekä katsoo seuraavaa:

                     (1)

                     Komissio on asetuksen (EU) N:o 1151/2012 53 artiklan 1 kohdan ensimmäisen alakohdan mukaisesti tutkinut Espanjan esittämän pyynnön, joka koski komission asetuksen (EY) N:o 135/2004 (2) nojalla rekisteröidyn suojatun maantieteellisen merkinnän ”Queso de Valdeón” eritelmän muutoksen hyväksymistä.

                     (2)

                     Koska kyseessä ei ole asetuksen (EU) N:o 1151/2012 53 artiklan 2 kohdan mukainen vähäinen muutos, komissio julkaisi muutospyynnön kyseisen asetuksen 50 artiklan 2 kohdan a alakohdan mukaisesti Euroopan unionin virallisessa lehdessä (3).

                     (3)

                     Komissiolle ei ole toimitettu asetuksen (EU) N:o 1151/2012 51 artiklan mukaisia vastaväitteitä, minkä vuoksi eritelmän muutos olisi hyväksyttävä,

               ON HYVÄKSYNYT TÄMÄN ASETUKSEN:

            1 artikla
            Hyväksytään nimitystä ”Queso de Valdeón” (SMM) koskevan eritelmän muutos, joka on julkaistu Euroopan unionin virallisessa lehdessä.

            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 12 päivänä maaliskuuta 2020.

                  Komission puolesta,

                  puheenjohtajan nimissä

               Janusz WOJCIECHOWSKI

                  Komission jäsen

            (1)  EUVL L 343, 14.12.2012, s. 1.

            (2)  Komission asetus (EY) N:o 135/2004, annettu 27 päivänä tammikuuta 2004, tiettyjen nimitysten kirjaamisesta suojattujen alkuperänimitysten ja suojattujen maantieteellisten merkintöjen rekisteriin annetun asetuksen (EY) N:o 2400/96 liitteen täydentämisestä (Fraise du Périgord ja Queso de Valdeón) (EUVL L 21, 28.1.2004, s. 9.)

            (3)  EUVL C 375, 6.11.2019, s. 30.


title: Komission täytäntöönpanoasetus (EU) 2020/412, annettu 12 päivänä maaliskuuta 2020, erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän muun kuin vähäisen muutoksen hyväksymisestä (”Cinta Senese” (SAN))

text:
                  19.3.2020

                  FI

                  Euroopan unionin virallinen lehti

                  L 82/1

         KOMISSION TÄYTÄNTÖÖNPANOASETUS (EU) 2020/412,
         annettu 12 päivänä maaliskuuta 2020,
         erään suojattujen alkuperänimitysten ja suojattujen maantieteellisten merkintöjen rekisteriin kirjatun nimityksen eritelmän muun kuin vähäisen muutoksen hyväksymisestä (”Cinta Senese” (SAN))
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon maataloustuotteiden ja elintarvikkeiden laatujärjestelmistä 21 päivänä marraskuuta 2012 annetun Euroopan parlamentin ja neuvoston asetuksen (EU) N:o 1151/2012 (1) ja erityisesti sen 52 artiklan 2 kohdan,
         sekä katsoo seuraavaa:

                     (1)

                     Komissio on asetuksen (EU) N:o 1151/2012 53 artiklan 1 kohdan ensimmäisen alakohdan mukaisesti tutkinut Italian esittämän pyynnön, joka koskee komission täytäntöönpanoasetuksen (EU) N:o 217/2012 (2) nojalla rekisteröidyn suojatun alkuperänimityksen ”Cinta Senese” eritelmän muutoksen hyväksymistä.

                     (2)

                     Koska kyseessä ei ole asetuksen (EU) N:o 1151/2012 53 artiklan 2 kohdan mukainen vähäinen muutos, komissio julkaisi muutospyynnön kyseisen asetuksen 50 artiklan 2 kohdan a alakohdan mukaisesti Euroopan unionin virallisessa lehdessä (3).

                     (3)

                     Komissiolle ei ole toimitettu asetuksen (EU) N:o 1151/2012 51 artiklan mukaisia vastaväitteitä, minkä vuoksi eritelmän muutos olisi hyväksyttävä,

               ON HYVÄKSYNYT TÄMÄN ASETUKSEN:

            1 artikla
            Hyväksytään nimitystä ”Cinta Senese” (SAN) koskevan eritelmän muutos, joka on julkaistu Euroopan unionin virallisessa lehdessä.

            2 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 12 päivänä maaliskuuta 2020.

                  Komission puolesta,

                  puheenjohtajan nimissä

               Janusz WOJCIECHOWSKI

                  Komission jäsen

            (1)  EUVL L 343, 14.12.2012, s. 1.

            (2)  Komission täytäntöönpanoasetus (EU) N:o 217/2012, annettu 13 päivänä maaliskuuta 2012, nimityksen kirjaamisesta suojattujen alkuperänimitysten ja suojattujen maantieteellisten merkintöjen rekisteriin (Cinta Senese (SAN)) (EUVL L 75, 15.3.2012, s. 1).

            (3)  EUVL C 393, 20.11.2019, s. 3.


title: Komission täytäntöönpanoasetus (EU) 2019/561, annettu 8 päivänä huhtikuuta 2019, väliaikaisen poikkeuksen myöntämisestä Kap Verdelle delegoidussa asetuksessa (EU) 2015/2446 vahvistetuista etuuskohteluun oikeuttavista alkuperäsäännöistä tonnikalafileevalmisteiden ja -säilykkeiden osalta

text:
                  9.4.2019

                  FI

                  Euroopan unionin virallinen lehti

                  L 98/13

         KOMISSION TÄYTÄNTÖÖNPANOASETUS (EU) 2019/561,
         annettu 8 päivänä huhtikuuta 2019,
         väliaikaisen poikkeuksen myöntämisestä Kap Verdelle delegoidussa asetuksessa (EU) 2015/2446 vahvistetuista etuuskohteluun oikeuttavista alkuperäsäännöistä tonnikalafileevalmisteiden ja -säilykkeiden osalta
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon unionin tullikoodeksista 9 päivänä lokakuuta 2013 annetun Euroopan parlamentin ja neuvoston asetuksen (EU) N:o 952/2013 (1) ja erityisesti sen 64 artiklan 6 kohdan ja 66 artiklan b alakohdan,
         sekä katsoo seuraavaa:

                     (1)

                     Kap Verde on yksi niistä maista, joihin sovelletaan Euroopan parlamentin ja neuvoston asetuksessa (EU) N:o 978/2012 (2) tarkoitettua yleistä tullietuusjärjestelmää eli GSP-järjestelmää. GSP-järjestelmän yhteydessä sovellettavat etuuskohteluun oikeuttavat alkuperäsäännöt vahvistetaan menettelysääntöjä lukuun ottamatta komission delegoidussa asetuksessa (EU) 2015/2446 (3).

                     (2)

                     Kap Verde pyysi 22 päivänä lokakuuta 2018 päivätyllä kirjeellä, että komission täytäntöönpanoasetuksella (EU) 2017/967 (4) myönnettyä väliaikaista poikkeusta delegoidussa asetuksessa (EU) 2015/2446 vahvistetuista etuuskohteluun oikeuttavista alkuperäsäännöistä pidennettäisiin. Pyyntö koski 5 000 tonnin vuotuista määrää tonnikalavalmisteita ja -säilykkeitä siihen asti, kun 30 päivänä kesäkuuta 2014 parafoitu unionin ja Länsi-Afrikan välinen uusi talouskumppanuussopimus tulee voimaan. Pyydetyn poikkeuksen nojalla näiden tuotteiden katsottaisiin olevan Kap Verden alkuperätuotteita myös niissä tapauksissa, kun tuotteet on tuotettu Kap Verdessä ei-alkuperäkaloista.

                     (3)

                     Kap Verde selosti poikkeusta koskevassa pyynnössään, että sen laivaston maan omilla vesillä tällä hetkellä pyytämät tonnikalamäärät ovat pieniä ja että ilman poikkeusta sillä on käytettävissä aluevesiensä ulkopuolella tapahtuvaan kalastukseen vain rajallinen laivasto. Lisäksi tonnikalan kalastuskausi rajoittuu neljään kuukauteen vuodessa. Tämä vähentää mahdollisuuksia pyytää alkuperäasemaan oikeuttavaa tonnikalaa. Toinen tärkeä tekijä on se, että Kap Verde on hiljattain kehittänyt satamainfrastruktuuriaan. Tämän johdosta nyt voidaan käsitellä aiempaa suurempia määriä tonnikalaa ja tonnikalanpyynnin on mahdollista kasvaa. Pyynnössä korostettiin lisäksi vaikeuksia, joita Kap Verdelle on aiheutunut unionin ja Länsi-Afrikan välisen talouskumppanuussopimuksen voimaantulon viivästymisestä. Siinä painotettiin myös, että Kap Verde tarvitsee poikkeuksen etuuskohteluun oikeuttavista alkuperäsäännöistä sen kompensoimiseksi, että talouskumppanuussopimuksen kumulaatiosääntöjä ei ole vielä mahdollista hyödyntää, koska sopimuksen oikeudellinen tilanne ei ole edistynyt.

                     (4)

                     Pyynnössä osoitetaan, että ilman poikkeusta Kap Verden kalanjalostusalan mahdollisuudet harjoittaa kyseisten tuotteiden vientiä unioniin GSP-järjestelmän puitteissa heikkenisivät huomattavasti. Tämä saattaisi estää pienimuotoista pelagista kalastusta harjoittavan Kap Verden laivaston jatkokehityksen ja haitata Kap Verden mahdollisuuksia noudattaa näihin tuotteisiin sovellettavia alkuperäsääntöjä tulevaisuudessa.

                     (5)

                     Kap Verdelle olisi sen vuoksi myönnettävä väliaikainen poikkeus etuuskohteluun oikeuttavien alkuperäsääntöjen vaatimuksesta, jonka mukaan tuotteille, jotka sisältävät muita kuin kokonaan edunsaajamaassa tuotettuja aineksia, on suoritettava riittävä valmistus tai käsittely, jotta niitä voidaan pitää maan alkuperätuotteina. Poikkeuksen olisi tarkoitus koskea 5 000 tonnin vuotuista määrää tonnikalavalmisteita ja -säilykkeitä. Poikkeuksen kesto olisi rajoitettava yhteen vuoteen, jotta voidaan arvioida Kap Verden valmiuksia valmistautua noudattamaan kyseisiä tuotteita koskevia alkuperäsääntöjä ja Kap Verden tämän edistämiseksi toteuttamia toimia. Jos talouskumppanuussopimus kuitenkin tulee voimaan ennen tämän yhden vuoden ajanjakson päättymistä, poikkeuksen voimassaolon olisi päätyttävä talouskumppanuussopimuksen voimaantulopäivää välittömästi edeltävänä päivänä.

                     (6)

                     Tämän asetuksen liitteessä vahvistettuja määriä olisi hallinnoitava komission täytäntöönpanoasetuksen (EU) 2015/2447 (5) tariffikiintiöiden hallinnointia koskevien 49–54 artiklan mukaisesti.

                     (7)

                     Poikkeus olisi myönnettävä edellyttäen, että Kap Verden tulliviranomaiset toteutettavat tarvittavat toimenpiteet varmistaakseen poikkeuksen soveltamisalaan kuuluvien tuotteiden vientimäärien valvonnan ja että ne toimittavat komissiolle ilmoituksen niistä määristä, joille on annettu A-alkuperätodistukset tämän asetuksen nojalla, sekä näiden todistusten sarjanumerot. Jos täytäntöönpanoasetuksen (EU) 2015/2447 79 artiklan mukaista rekisteröidyn viejän järjestelmää, jäljempänä ’REX-järjestelmä’, ryhdytään soveltamaan Kap Verdessä vuonna 2019, samaa sääntöä olisi sovellettava myös rekisteröityjen viejien laatimiin alkuperävakuutuksiin.

                     (8)

                     Tässä asetuksessa säädettyjen toimenpiteiden olisi tultava voimaan mahdollisimman pian asetuksen julkaisemisen jälkeen, jotta voidaan ottaa huomioon Kap Verden tilanne ja mahdollistaa maalle poikkeuksen soveltaminen ilman lisäviivytyksiä.

                     (9)

                     Tässä asetuksessa säädetyt toimenpiteet ovat tullikoodeksikomitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Poiketen siitä, mitä delegoidun asetuksen (EU) 2015/2446 41 artiklan b alakohdassa ja 45 artiklassa säädetään, Kap Verdessä ei-alkuperäkalasta tuotettuja CN-koodin 1604 14, 1604 20 ja 0304 87 tonnikalavalmisteita ja -säilykkeitä pidetään Kap Verden alkuperätuotteina tämän asetuksen 2, 3 ja 4 artiklan mukaisesti.

            2 artikla

               1.   Poikkeusta sovelletaan Kap Verdestä vietäviin, unionissa vapaaseen liikkeeseen luovutettaviin tuotteisiin ajanjaksolla, joka alkaa 1 päivänä tammikuuta 2019 ja päättyy

                           a)

                           31 päivänä joulukuuta 2019 tai

                           b)

                           jos 30 päivänä kesäkuuta 2014 parafoitu unionin ja Länsi-Afrikan talouskumppanuussopimus tulee voimaan 31 päivänä joulukuuta 2019 tai sitä ennen, talouskumppanuussopimuksen voimaantulopäivää välittömästi edeltävänä päivänä.

               2.   Poikkeusta sovelletaan enintään liitteessä lueteltuihin vuotuisiin määriin asti.

               3.   Poikkeuksen soveltaminen edellyttää delegoidun asetuksen (EU) 2015/2446 43 artiklassa säädettyjen edellytysten noudattamista.

            3 artikla
            Tämän asetuksen liitteessä vahvistettuja määriä hallinnoidaan täytäntöönpanoasetuksen (EU) 2015/2447 tariffikiintiöiden hallinnointia koskevien 49–54 artiklan mukaisesti.

            4 artikla
            Poikkeus myönnetään seuraavin edellytyksin:

                        1.

                        Kap Verden tulliviranomaisten on toteutettava tarvittavat toimenpiteet varmistaakseen 1 artiklassa tarkoitettujen tuotteiden vientimäärien valvonnan.

                        2.

                        Kap Verden toimivaltaisten viranomaisten tämän asetuksen nojalla antamien A-alkuperätodistusten 4 kohdassa on oltava seuraava maininta: ”Derogation – Commission Implementing Regulation (EU) 2019/561”. Jos REX-järjestelmää sovelletaan Kap Verdessä vuonna 2019, kyseinen maininta olisi tehtävä rekisteröityjen viejien laatimiin alkuperävakuutuksiin.

                        3.

                        Kap Verden toimivaltaisten viranomaisten on toimitettava komissiolle kolmen kuukauden välein ilmoitus määristä, joille on annettu alkuperätodistukset ja/tai alkuperävakuutukset tämän asetuksen nojalla, sekä näiden todistusten tai vakuutusten sarjanumerot.

            5 artikla
            Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.
            Sitä sovelletaan 1 päivästä tammikuuta 2019.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 8 päivänä huhtikuuta 2019.

                  Komission puolesta

                  Puheenjohtaja

               Jean-Claude JUNCKER

            (1)  EUVL L 269, 10.10.2013, s. 1.

            (2)  Euroopan parlamentin ja neuvoston asetus (EU) N:o 978/2012, annettu 25 päivänä lokakuuta 2012, yleisen tullietuusjärjestelmän soveltamisesta ja neuvoston asetuksen (EY) N:o 732/2008 kumoamisesta (EUVL L 303, 31.10.2012, s. 1).

            (3)  Komission delegoitu asetus (EU) 2015/2446, annettu 28 päivänä heinäkuuta 2015, Euroopan parlamentin ja neuvoston asetuksen (EU) N:o 952/2013 täydentämisestä tiettyjä unionin tullikoodeksin säännöksiä koskevien yksityiskohtaisten sääntöjen osalta (EUVL L 343, 29.12.2015, s. 1).

            (4)  Komission täytäntöönpanoasetus (EU) 2017/967, annettu 8 päivänä kesäkuuta 2017, väliaikaisen poikkeuksen myöntämisestä Kap Verdelle delegoidussa asetuksessa (EU) 2015/2446 vahvistetuista etuuskohteluun oikeuttavista alkuperäsäännöistä tonnikalafileevalmisteiden ja -säilykkeiden osalta (EUVL L 146, 9.6.2017, s. 10).

            (5)  Komission täytäntöönpanoasetus (EU) 2015/2447, annettu 24 päivänä marraskuuta 2015, unionin tullikoodeksista annetun Euroopan parlamentin ja neuvoston asetuksen (EU) N:o 952/2013 tiettyjen säännösten täytäntöönpanoa koskevista yksityiskohtaisista säännöistä (EUVL L 343, 29.12.2015, s. 558).

            LIITE

                        Järjestysnumero

                        CN-koodi

                        Taric-koodi

                        Tavaran kuvaus

                        Ajanjakso

                        Vuotuinen määrä (tonnia, nettopaino)

                        09.1602

                        1604 14 21 00
                        1604 14 26 90
                        1604 14 28 00
                        1604 20 70 50
                        1604 20 70 55
                        1604 14 31 90
                        1604 14 36 90
                        1604 14 38 00
                        1604 20 70 99
                        0304 87 00 90
                        1604 14 41 20
                        1604 14 46 29
                        1604 14 48 20
                        1604 20 70 45
                        0304 87 00 20
                        1604 14 41 30
                        1604 14 48 30

                        10

                        Valmisteet ja säilykkeet, fileinä (myös ns. ”loins”), boniittia (Katsuwonus pelamis)
                        Valmisteet ja säilykkeet, fileinä (myös ns. ”loins”), keltaevätonnikalaa (Thunnus albacares)
                        Valmisteet ja säilykkeet, fileinä (myös ns. ”loins”), isosilmätonnikalaa (Thunnus obesus)
                        Tonnikalasäilykkeet (Thunnus alalunga)

                        1 päivästä tammikuuta 2019 alkaen 2 artiklan 1 kohdan mukaisesti määritettyyn päivään asti

                        5 000  tonnia


title: Komission täytäntöönpanoasetus (EU) 2019/619, annettu 17 päivänä huhtikuuta 2019, rasvattoman maitojauheen vähimmäismyyntihinnan vahvistamisesta täytäntöönpanoasetuksella (EU) 2016/2080 aloitetun tarjouskilpailumenettelyn mukaisessa kolmannessakymmenennessäviidennessä osatarjouskilpailussa

text:
                  17.4.2019

                  FI

                  Euroopan unionin virallinen lehti

                  LI 106/1

         KOMISSION TÄYTÄNTÖÖNPANOASETUS (EU) 2019/619,
         annettu 17 päivänä huhtikuuta 2019,
         rasvattoman maitojauheen vähimmäismyyntihinnan vahvistamisesta täytäntöönpanoasetuksella (EU) 2016/2080 aloitetun tarjouskilpailumenettelyn mukaisessa kolmannessakymmenennessäviidennessä osatarjouskilpailussa
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon maataloustuotteiden yhteisestä markkinajärjestelystä ja neuvoston asetusten (ETY) N:o 922/72, (ETY) N:o 234/79, (EY) N:o 1037/2001 ja (EY) N:o 1234/2007 kumoamisesta 17 päivänä joulukuuta 2013 annetun Euroopan parlamentin ja neuvoston asetuksen (EU) N:o 1308/2013 (1),
         ottaa huomioon Euroopan parlamentin ja neuvoston asetuksen (EU) N:o 1308/2013 soveltamissäännöistä julkisen intervention ja yksityisen varastoinnin tuen osalta 18 päivänä toukokuuta 2016 annetun komission täytäntöönpanoasetuksen (EU) 2016/1240 (2) ja erityisesti sen 32 artiklan,
         sekä katsoo seuraavaa:

                     (1)

                     Komission täytäntöönpanoasetuksella (EU) 2016/2080 (3) aloitettiin rasvattoman maitojauheen myynti tarjouskilpailumenettelyllä.

                     (2)

                     Kolmannessakymmenennessäviidennessä osatarjouskilpailussa saadut tarjoukset huomioon ottaen olisi vahvistettava vähimmäismyyntihinta.

                     (3)

                     Tässä asetuksessa säädetyt toimenpiteet ovat maatalouden yhteisen markkinajärjestelyn komitean lausunnon mukaiset,

               ON HYVÄKSYNYT TÄMÄN ASETUKSEN:

            1 artikla
            Täytäntöönpanoasetuksella (EU) 2016/2080 aloitetun tarjouskilpailumenettelyn mukaisessa rasvattoman maitojauheen myyntiä koskevassa kolmannessakymmenennessäviidennessä osatarjouskilpailussa, jonka tarjousten jättöaika päättyi 16 päivänä huhtikuuta 2019, vähimmäismyyntihinta on 166,00 euroa 100 kilogrammalta.

            2 artikla
            Tämä asetus tulee voimaan päivänä, jona se julkaistaan Euroopan unionin virallisessa lehdessä.

            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 17 päivänä huhtikuuta 2019.

                  Komission puolesta,

                  puheenjohtajan nimissä

               Jerzy PLEWA

                  Pääjohtaja

                  Maatalouden ja maaseudun kehittämisen pääosasto

            (1)  EUVL L 347, 20.12.2013, s. 671.

            (2)  EUVL L 206, 30.7.2016, s. 71.

            (3)  Komission täytäntöönpanoasetus (EU) 2016/2080, annettu 25 päivänä marraskuuta 2016, rasvattoman maitojauheen myynnin aloittamisesta tarjouskilpailumenettelyllä (EUVL L 321, 29.11.2016, s. 45).